Ritratt meħud minn filmat ta' Miguela Xuereb .td_uid_2_60dae2930f093_rand.td-a-rec-img{text-align:left}.td_uid_2_60dae2930f093_rand.td-a-rec-img img{margin:0 auto 0 0} Read in English . Il-kandidat indipendenti Arnold Cassola kiteb ittra miftuħa lill-Prim Ministru Robert Abela sabiex jitolbu jgħid lill-Ġermanja tipprovdi l-aċċess għal-lista ta' nies li kisbet ta' ċittadini li fetħu kontijiet fl-Emirati Għarab Magħquda. B'€2 miljun il-Gvern Ġermaniż akkwista l-lista ta' madwar miljun ċittadin Ewropew li fetħu kontijiet u/jew kumpaniji sigrieti fl-Emirati Għarab Magħquda, partikolarment f'Dubaj, u b'hekk iffrodaw lill-istati nazzjonali minn biljuni ta' ewro f'taxxi dovuti. Il-Gvern Ġermaniż qiegħed joffri li jagħti lill-gvernijiet nazzjonali aċċess għall-ismijiet taċ-ċittadini tagħhom li ffrodaw lill-istati nazzjonali. Cassola kiteb, "Aħna nafu biċ-ċert li ċittadini Maltin bħal Yorgen Fenech u Paul Apap Bologna fetħu kumpaniji sigrieti fil-UAE. Personalment, jiena ma nistagħġibx li anke l-kuġini Ryan u Keith Schembri setgħu għamlu l-istess." 17 Black hija kumpanija ta' Yorgen Fenech ibbażata f'Dubaj L-Emirati Għarab Magħquda jgħidu li lesti jikkooperaw fuq 17 Black Għalhekk, huwa qal lil Abela li qed jitolbu, f'isem l-2,200 ruħ li tawh l-ewwel vot fl-elezzjoni tal-2019, sabiex jitlob lill-Gvern Ġermaniż jagħtih aċċess għal dawn id-dettalji "biex b'hekk nirkupraw it-taxxi dovuti u nużawhom għat-titjib tas-sistema sanitarja, edukattiva, pensjonsitika, eċċ. Maltija." L-akkademiku kompla jgħid, "Qiegħed nitolbok din l-assigurazzjoni mhux biss fl-isfond tal-fatt riċenti tal-'greylisting' ta' pajjiżna min-naħa tal-FATF, iżda wkoll minħabba l-fatt li għal numru sostanzjali ta' Maltin, inkluż jien, għadna m'aħniex ċerti jekk intix liberu biex taħdem għall-ġdid tal-poplu Malti kollu jew jekk intix fil-fatt immanuvrat minn dak iċ-ċarlattan li ppreċediek fil-kariga ta' Prim Ministru, ċoè Joseph Muscat." Skont Cassola, jekk Abela jieħu dawn il-passi, ikun qed juri kemm mhuwiex pupazz. Id-deċiżjoni tal-FATF Filmat: Malta l-uniku pajjiż tal-UE fil-lista l-griża; Ir-Rumanija mhix .td_uid_3_60dae2930f3a4_rand.td-a-rec-img{text-align:left}.td_uid_3_60dae2930f3a4_rand.td-a-rec-img img{margin:0 auto 0 0}